**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts) izstrādāts, pamatojoties uz:  COVID-19 infekcijas izplatības seku pārvarēšanas likuma (turpmāk – likums) 24. un 25.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā epidemioloģiskās situācijas attīstības negatīvo tendenci Covid-19 pandēmijas laikā, kad, infekcijai strauji izplatoties, ik dienu būtiski palielinās saslimušo personu, kā arī kontaktpersonu skaits, Covid-19 epidemioloģiskās uzraudzības sistēmas darbības operativitātes paaugstināšana ir viens no priekšnosacījumiem transmisijas un infekcijas tālākas nekontrolētas izplatības ierobežošanā.  Lai nodrošinātu valstī operatīvu informācijas aprites un sasaistes organizēšanu, kā arī vienlaikus rastu iespēju ietaupīt laika un cilvēkresursus to uzdevumu izpildē, kurus ir iespējams automatizēt, pielietojot informācijas un komunikācijas tehnoloģiju risinājumus, Veselības ministrijā tika izstrādāts un 2020.gada 20.oktobra Ministru kabineta sēdē izskatīts informatīvais ziņojums “Slimību profilakses un kontroles centra vispārējās kapacitātes attīstīšana un kontaktpersonu identificēšanas un informēšanas tehnoloģiskā risinājuma ieviešana”. Pamatojoties uz minētajā sēdē nolemto, Veselības ministrija efektīva un noturīga epidemioloģiskā dienesta attīstīšanai nepieciešamo finansējumu113 351 *euro* apmērā, tai skaitā atlīdzībai 42 125 *euro* apmērā, 2020.gadā nodrošināja piešķirto budžeta līdzekļu ietvaros, kā arī Slimību profilakses un kontroles centram (turpmāk –SPKC) papildu nepieciešamo 10 amata vietu izveidi no 2020. gada 1. novembra Veselības ministrija nodrošināja resoram kopējā amata vietu skaita ietvaros.  Lai nodrošinātu efektīvu un noturīgu epidemioloģiskā dienesta attīstīšanu, Veselības ministrijai (SPKC) tika pieškirts papildus finansējums 2021.gadam 483 364 *euro* apmērā, tai skaitā atlīdzībai 251 762 *euro* apmērā, 2022.gadam 413 708 *euro* apmērā, tai skaitā atlīdzībai 251 762 *euro* apmērā, 2023.gadam 413 680 *euro* apmērā, tai skaitā atlīdzībai 251 762 *euro* apmērā, vienlaikus samazinot finansējumu resora 74. “Gadskārtējā valsts budžeta izpildes procesā pārdalāmais finansējums” programmā 02.00.00 “Līdzekļi neparedzētiem gadījumiem”.  Šobrīd inficēto Covid-19 pacientu skaits vidēji sasniedz 850 – 1000 slimības gadījumus (skat. attēlu), savukārt vidējais kontaktpersonu skaits dienā ir 2500 – 6300. Jāņem vērā, ka 14 dienu kumulatīvais Covid-19 gadījumu skaits Latvijā (673,2) joprojām ir ievērojami augstāks par vidējo ES/EEZ valstu rādītāju (425,0).  *Attēls*  Covid-19 gadījumu skaits Latvijā pa dienām no 14.09.2020 līdz 16.01.2021    Operatīvās informācijas pieņemšana par jaunatklātiem Covid-19 gadījumiem SPKC notiek 24/7, bet katru dienu, tai skaitā arī brīvdienās un svētku dienās, notiek informācijas apstrāde par inficētajām personām un kontaktpersonām, kā arī inficēto personu aptaujāšana un pretepidēmijas pasākumu organizēšana infekcijas skartajos objektos. Vienas personas aptauja, tai skaitā konsultēšana un tās laikā iegūtās informācijas apkopošana ilgst 20 – 30 minūtes. Pēc aptaujas notiek saziņa ar inficētās personas darba vietu vai uzturēšanās iestādi (piem., uzņēmumu, pirmsskolas izglītības iestādi, sociālas aprūpes iestādi u.c.) inficēšanas riska izvērtēšanai, kontaktpersonu noteikšanai, infekcijas transmisijas ķēdes apzināšanai uzliesmojuma gadījumā un pretepidēmijas pasākumu noteikšanai, ieskaitot darbinieku un klientu laboratorisko skrīningu, kā arī informācijas par kontaktpersonām nodošana e-veselības sistēmā ģimenes ārstu informēšanai, medicīniskās novērošanas organizēšanai un nepieciešamības gadījumā darba nespējas lapas noformēšanai.  Ņemot vērā inficēto Covid-19 pacientu skaita straujo pieaugumu, šobrīd SPKC cilvēkresursu kapacitāte Covid-19 gadījumu epidemioloģiskās izmeklēšanas nodrošināšanai, tai skaitā operatīvai Covid-19 pacientu aptaujāšanai un kontaktpersonu apzināšanai, nav pietiekama. SPKC ar saviem resursiem nespēj operatīvi un efektīvi veikt Covid-19 uzliesmojumu gadījumu epidemioloģisko izmeklēšanu, infekcijas perēkļu identificēšanu un lokalizēšanu, kas ir ļoti būtiski infekcijas ierobežošanai.  Papildus minētajam pēdējā laikā, proti, novembrī – decembrī, kas sakrita ar ierobežojošo pasākumu pastiprināšanu, epidemiologi arvien biežāk novēro Covid-19 pacientu un citu personu līdzestības mazināšanos, kad personas sniedz nepilnīgas ziņas par iespējamiem inficēšanās apstākļiem vai kontaktpersonām, noraida izolācijas pasākumu nepieciešamību vai pat atsakās runāt ar epidemiologu. Minētie apstākļi padara komunikācijas procesu daudz sarežģītāku un apgrūtina mērķa sasniegšanu.  SPKC cilvēkresursu stiprināšanas, tai skaitā efektīvākas un racionālākas izmantošanas nolūkā Covid-19 gadījumu un uzliesmojumu epidemioloģiskajai pārvaldībai iespējama ārpakalpojumu iegāde, lai aptaujātu, informētu, sniegtu vispārīgas konsultācijas Covid-19 pacientiem un dokumentētu iegūtos datus. Stiprinot SPKC cilvēkresursus, tiktu nodrošināta efektīvāka un savlaicīgāka informācijas aprite par konstatētajiem Covid-19 gadījumiem un kvalitatīvāka Covid-19 epidemioloģiskā pārvaldība.  Lai nodrošinātu operatīvu inficēto personu aptauju un epidemioloģiski svarīgas informācijas iegūšanu inficēšanās apstākļu noskaidrošanai un infekcijas izplatīšanās risku apzināšanai un novēršanai, minētā procesā būtu jāiesaista papildu cilvēkresursi. SPKC ir aprēķinājis, ka Covid-19 gadījumu un uzliesmojumu operatīvai epidemioloģiskās izmeklēšanas veikšanai būtu jāiesaista darba procesā papildu darbinieki, kuri varētu veikt personu ar apstiprinātu Covid-19 diagnozi aptauju līdz 300 cilvēkstundām dienā.  Ārpakalpojumu saņemšana nodrošinātu Covid-19 pacientu aptaujas, informēšanas, standarta konsultēšanas un iegūto datu dokumentēšanu epidemioloģiskās izmeklēšanas nolūkā, lai nodrošinātu efektīvu un savlaicīgu Covid-19 gadījumu informēšanu, agrīnu pretepidēmijas pasākumu uzsākšanu, lai nodrošinātu Covid-19 epidemioloģisko pārvaldību un racionālu SPKC cilvēkresursu izmantošanu. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija un SPKC |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022. gads | | 2023. gads | | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-  not ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmai-  ņas, salīdzi-  not ar vidēja termiņa budžeta ietvaru 2023. gadam | izmaiņas, salīdzi-  not ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 4 504 328 |  | 4 447 615 |  | 4 447 587 |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 4 504 328  13 715 |  | 4 447 615  13 715 |  | 4 447 587  13 715 |  |  |
| 46.03.00 | 4 504 328 |  | 4 447 615 |  | 4 447 587 |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi | 4 504 328 | 366 300 | 4 447 615 |  | 4 447 587 |  |  |
| 2.1. valsts pamatbudžets | 4 504 328 | 366 300 | 4 447 615 |  | 4 447 587 |  |  |
| 46.03.00 | 4 504 328 |  | 4 447 615 |  | 4 447 587 |  |  |
| 99.00.00 |  | 366 300 |  |  |  |  |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme |  | -366 300 |  |  |  |  |  |
| 3.1. valsts pamatbudžets |  | -366 300 |  |  |  |  |  |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  | 366 300 |  |  |  |  |  |
| 5. Precizēta finansiālā ietekme | X |  |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 2021.gads atbilstoši likumam „Par valsts budžetu 2021.gadam” Veselības ministrijas budžeta programmas 46.00.00 “Veselības nozares uzraudzība” apakšprogrammā 46.03.00 “Slimību profilakses nodrošināšana”:  Resursi izdevumu segšanai 4 504 328 *euro*  Ieņēmumi no maksas pakalpojumiem 13 715 *euro*  Dotācija no vispārējiem ieņēmumiem 4 490 613 *euro*  Izdevumi 4 504 328 *euro*, tai skaitā:  Atlīdzība 3 206 841 *euro*  Preces un pakalpojumi 1 130 627 *euro*  Kapitālie izdevumi 166 860 *euro*  2022.gads atbilstoši likumam „Par vidēja termiņa budžeta ietvaru 2021., 2022. un 2023. gadam” Veselības ministrijas budžeta programmas 46.00.00 “Veselības nozares uzraudzība” apakšprogrammā 46.03.00 “Slimību profilakses nodrošināšana”:  Resursi izdevumu segšanai 4 447 615 *euro*  Ieņēmumi no maksas pakalpojumiem 13 715 *euro*  Dotācija no vispārējiem ieņēmumiem 4 433 900 *euro*  Izdevumi 4 447 615 *euro*, tai skaitā:  Atlīdzība 3 206 841 *euro*  Preces un pakalpojumi 1 158 914 *euro*  Kapitālie izdevumi 81 860 *euro*  2023.gads atbilstoši likumam „Par vidēja termiņa budžeta ietvaru 2021., 2022. un 2023. gadam” Veselības ministrijas budžeta programmas 46.00.00 “Veselības nozares uzraudzība” apakšprogrammā 46.03.00 “Slimību profilakses nodrošināšana”:  Resursi izdevumu segšanai 4 447 587 *euro*  Ieņēmumi no maksas pakalpojumiem 13 715 *euro*  Dotācija no vispārējiem ieņēmumiem 4 433 872 *euro*  Izdevumi 4 447 587 *euro*, tai skaitā:  Atlīdzība 3 206 841 *euro*  Preces un pakalpojumi 1 158 886 *euro*  Kapitālie izdevumi 81 860 *euro*  Tai skaitā, lai nodrošinātu efektīvu un noturīgu epidemioloģiskā dienesta attīstīšanu, Veselības ministrijai (SPKC) tika piešķirts papildus finansējums 2021.gadam 483 364 *euro* apmērā, tai skaitā atlīdzībai 251 762 *euro* apmērā, 2022.gadam 413 708 *euro* apmērā, tai skaitā atlīdzībai 251 762 *euro* apmērā, 2023.gadam 413 680 *euro* apmērā, tai skaitā atlīdzībai 251 762 *euro* apmērā, vienlaikus samazinot finansējumu resora 74. “Gadskārtējā valsts budžeta izpildes procesā pārdalāmais finansējums” programmā 02.00.00 “Līdzekļi neparedzētiem gadījumiem” (atbilstoši priekšlikumam Nr.125 un Nr.98 2.lasījumam).  Rīkojuma projekts paredz Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Veselības ministrijai (SPKC) finansējumu ne vairāk kā 366 300 *euro*, lai nodrošinātu Slimību profilakses un kontroles centra kapacitātes stiprināšanu Covid-19 gadījumu efektīvai epidemioloģiskajai pārvaldīšanai no 2021.gada 1.februāra līdz 2021.gada 30.jūnijam.  Veselības ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumu par šā rīkojuma 1.punktā minēto līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem” atbilstoši faktiski nepieciešamajam apmēram.  Finanšu ministrs normatīvajos aktos noteiktajā kārtībā informēs Saeimas Budžeta un finanšu (nodokļu) komisiju par šā rīkojuma 1.punktā minētajām apropriācijas izmaiņām un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas dienas nebūs iebildusi pret apropriācijas izmaiņām, veiks apropriācijas izmaiņas.  Nolūkā efektīvāk un racionālāk izmantot SPKC cilvēkresursus un, lai operatīvi veiktu epidemioloģisko izmeklēšanu, nepieciešams stiprināt SPKC kapacitāti, iesaistot papildus cilvēkresursus uz laiku vienkāršāku uzdevumu veikšanai, lai aptaujātu, informētu, sniegtu vispārīgas konsultācijas Covid-19 pacientiem un, lai dokumentētu iegūtos datus, ir nepieciešams piesaistīt papildus cilvēkresursus kā ārpakalpojumu. Tiek plānots veikt ārpakalpojuma iegādi, lai veiktu personu aptauju apstiprinātas Covid-19 diagnozes gadījumā līdz 300 cilvēkstundām dienā.  Papildus nepieciešamais finansējums (indikatīvais aprēķins, veicot tirgus izpēti un ņemot vērā šī brīža aktuālo situāciju saistībā ar Covid-19 izplatību Latvijā):  **Laika periodam 2021.gada 1.februāra – 2021.gada 30.jūnijam – 366 300 *euro*:**  Par februāri: 300 cilvēkstundas dienā x 28 dienas mēnesī x 8,14 *euro* cilvēkstundas darba likme = 68 376 *euro*;  Par martu: 300 cilvēkstundas dienā x 31 dienas mēnesī x 8,14 *euro* cilvēkstundas darba likme = 75 702 *euro*;  Par aprīli: 300 cilvēkstundas dienā x 30 dienas mēnesī x 8,14 *euro* cilvēkstundas darba likme = 73 260 *euro*;  Par maiju: 300 cilvēkstundas dienā x 31 dienas mēnesī x 8,14 *euro* cilvēkstundas darba likme = 75 702 *euro*;  Par jūniju: 300 cilvēkstundas dienā x 30 dienas mēnesī x 8,14 *euro* cilvēkstundas darba likme = 73 260 *euro*. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Lai operatīvi varētu uzsākt pakalpojuma nodrošināšanu, tiek plānots piemērot Publisko iepirkumu likuma 8.panta 7.daļas 3.punktu, kas paredz, ka sarunu procedūru pasūtītājs ir tiesīgs piemērot, ja pasūtītājam neparedzamu ārkārtas apstākļu rezultātā objektīvi radusies situācija, kurā steidzamības dēļ nav iespējams piemērot atklātu konkursu, slēgtu konkursu vai konkursa procedūru ar sarunām. Minētie apstākļi, kas pamato ārkārtas situāciju, nedrīkst būt atkarīgi no pasūtītāja darbības. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | SPKC |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Veselības ministrs D.Pavļuts

Vīza: Valsts sekretāre D. Mūrmane-Umbraško

Kasparenko 67876147

[sandra.kasparenko@vm.gov.lv](mailto:sandra.kasparenko@vm.gov.lv)